দৰিদ্ৰতা কেতিয়াও মেধাৰ প্ৰাচীৰ হ'ব নোৱাৰে। হাজাৰ প্ৰত্যাহ্বান নেওচি তাকেই প্ৰমাণ কৰি দেখুৱালে মাজুলী জেংৰাইমূখ মহুৱাচুক গাঁৱৰ দৰিদ্ৰ খেতিয়ক দাইৰিং পেগুৰ পুত্ৰ বাবুল পেগুৱে। বাবুল পেগুৱে সুখ্যাতিৰে স্থান লাভ কৰিলে আই আই টিত। তেওঁৰ এই সাফল্যই গৌৰৱ কঢ়িয়াই আনিবলৈ সক্ষম হ'ল মাজুলীলৈ।
উল্লেখ্য যে দৰিদ্ৰতাৰ সৈতে যুঁজ কৰি প্ৰতি খোজত আগবাঢ়ি গৈছিল বাবুল। প্ৰৱল ইচ্ছা শক্তি, একাগ্ৰতা আৰু কঠোৰ পৰিশ্ৰমেৰে যে সফলতা লাভ কৰিব পাৰি এই কথা প্ৰমাণ কৰি দেখুৱালে বাবুল পেগুৱে।
নিজৰ একান্ত ব্যক্তিগত প্ৰচেষ্টাত বাবুলে শিক্ষা জীৱনত বহু কঠিন সমস্যাৰ সন্মুখীন হৈছে যদিও একাগ্ৰতা আৰু ধৈৰ্যৰ পৰিচয় দাঙি ধৰি সুখ্যাতিৰে উত্তীৰ্ণ হৈ আই আই টি হায়দৰাবাদত কেমিকেল ইঞ্জিনিয়াৰিঙত স্থান লাভ কৰি নিজ পিতৃ-মাতৃৰ লগতে জন্ম গাঁওখনলৈ সুনাম কঢ়িয়াই আনিলে।
তাৎপৰ্য পূৰ্ণ কথা এই যে বাবুলৰ মাতৃয়ে ঘৰখন চোৱা চিতা কৰিবৰ বাবে কাম কৰিবলগীয়া হৈছিল ইঘৰ সিঘৰত। আৰ্থিক দৈন্যতাই পুষ্ট কৰা পৰিয়ালটোৰ মেধা ছাত্ৰ জনৰ সাফল্যত এতিয়া আনন্দিত মাজুলীবাসী ।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
